কে জানে, হয়ত ঈশ্বরের আরশ পর্য্যন্ত তোমাদের কান্না পৌঁছাইবে, তিনি সদয় হইয়া তোমাদের মুয়া-ফুয়া রোগ হইতে মুক্তি দিলে দিতেও পারেন । তবে ঐ জল্লাদদের কথা মনে হইলে পরনের কাপড় নষ্ট করিও না, একজন জেনারেলের মান ইজ্জত লইয়া টান দিবে। তোমাকে আনন্দের সহিত জানাইতে পারিতেছি, শেষ  পর্য্যন্ত মোলাকাত হইল আমার এবং তোমার আম্মাহুজুর পরিবারের অর্থমন্ত্রী সিলেটের চোরা সইফুরের সহিত। হাবিয়ায় হাজির হওয়া মাত্র বাংলাদেশের এই অঘোষিত মালিক সিলেটি ভাষায় কিচির মিচির করিয়া কি যেন বলিতে শুরু করেন। আজরাইল হুজুরেরও বুঝিতে অসুবিধা হইল। তাৎক্ষনিক ভাবে আমাকে তলব করা হইল। আমি উদ্ধার করি উনার ভাষা। আসলে উনি একটা শব্দই বার বার উচ্চারণ করিতে ছিলেন, টেখ্যাযাহার বাংলা অনুবাদ হইল টাকা। এই চোরা সারাটা জীবন শুধু টাকা টাকা করিলেন, মরিয়াও টাকাকে তালাক দিতে পারেন নাই। আজরাইল বুঝিতে পারিয়া চোরার মুখের ভিতর হাত ঢুকাইয়া  উদর হইতে কলিজাটা এক টানে বাহির করিয়া আনেন। আমরা অবাক হইয়া দেখিলাম সইফুরের কলিজায় কোন রক্ত মাংস নাহি, শুধুই টাকা। লাল টাকা, নীল টাকা, সাদা টাকা, মালেশিয়ার রিংগিত, সিংগাপুরের ডলার, থাইল্যান্ডের বাত, আরও হরেক দেশের হরেক রকম টাকা। লজ্জায় আমার মাথা হেট হইয়া যায়। 